Jocky Scott

John Alexander (Jocky) Scott (født 14. januar 1948 i Aberdeen) er en skotsk fotballtrener og tidligere spiller, som sannsynligvis er mest kjent for sin spillerkarriere og tre perioder som manager for Dundee. Scott er for tiden manager for den skotske ligaklubben Stirling Albion. 

 Spillerkarriere 

Scott tilbrakte det meste av sin spillerkarriere hos de skotske ligaklubbene Dundee og Aberdeen. Han scoret et minneverdig hat-trick da Aberdeen slo Rangers 5–1 i en semifinale i den skotske ligacupen. Han fikk to landskamper for Skottland i 1971.

 Managerkarriere 

Etter at Scott la opp som spiller, har han vært manager for Aberdeen, Dundee, Arbroath, Dunfermline Athletic, Hibernian (midlertidig), Notts County og Raith Rovers. Han var reservelagstrener for Sunderland, før han sluttet seg til Plymouth Argyle som førstelagstrener under Bobby Williamson i 2004. Da Williamson fikk sparken, tok Scott over som midlertidig manager i fire kamper.  Han var lenge den eldste manageren i den skotske fotballigaen.

Scott var favoritt til å ta over som manager for tredje gang i den ledige jobben i Dundee i oktober 2008 og han fikk jobben i slutten av måneden. Etter seirer over Queen of the South, Dunfermline Athletic og uavgjort mot St. Johnstone og Airdrie ble Scott utnevnt til månedens manager i førstedivisjon for november 2008, og etter en ny vellykket måned med resultater vant han den samme prisen igjen i februar 2009.

Den 3. april 2009 ble Jocky Scott innlemmet i Dundees Hall of Fame. Som en følge av at Dundee vant den skotske utfordrercupen i 2009, ble Scott den første manageren i skotsk fotball til å vinne alle de tre hjemlige cupturneringene (den skotske FA-cupen, den skotske ligacupen og Alba Challenge Cup). Til tross for denne prestasjonen, og at han ledet Dundee til toppen av førstedivisjon, ble Scott sparket som manager i mars 2010, etter at klubben gikk fire kamper på rad uten seier

Den 19. januar 2011 ble Scott utnevnt til manager for Stirling Albion. Selv om klubben rykket ned fra førstedivisjon, fortsatte Scott som manager for Stirling.

 Referanser 

 Eksterne lenker 

 Newcastle Fans profile

Kategori:Skotske fotballspillere
Kategori:Skotske fotballtrenere
Kategori:Fotballspillere for Dundee FC
Kategori:Fotballspillere for Aberdeen FC
Kategori:Fotballspillere for Seattle Sounders
Kategori:Fotballtrenere for Dundee FC
Kategori:Fotballtrenere for Aberdeen FC
Kategori:Fotballtrenere for Dunfermline Athletic FC
Kategori:Fotballtrenere for Arbroath FC
Kategori:Fotballtrenere for Hibernian FC
Kategori:Fotballtrenere for Notts County FC
Kategori:Fotballtrenere for Raith Rovers FC
Kategori:Fotballtrenere for Plymouth Argyle FC
Kategori:Fotballtrenere for Stirling Albion FC
Kategori:Personer fra Aberdeen
Kategori:Fødsler i 1948